අවමංගල රීරි යකා, තොටුපළ රීරි යකා, කඩවර රීරි යකා, සොහොන් රීරි යකා හා ගොපලු යකා ආදිකොට ඇති යක්ෂයෝ මේ මහා රාත්‍රියේ ගමට එන්නාහුය. ඒ මිනිස් බිල්ලක් ගෙන ලේ උරා බොන්නටය. සිදුවන්නේ කුමක්ද කිසිවකු මේ ගම දැන සිටියේ නැත. යක්ෂයෝ සෙමින් සෙමින් ගොදුරු සොයා එන දසුන බියකරු ය. රීරි යකා, මහසෝන් යකා, කළු යකා යනාදී යක්ෂයින් ඈත අතීතයේ විසූ බවට ඇතැමුන් පිළිගත් අතර, තවමත් අප ජන සමාජයේ මෙම මිථ්‍යා මතයේ එල්බගෙන සිටින්නවුන් වෙති. මේ ද මිථ්‍යා විශ්වාස පසුපස දිවගිය එක්තරා කාන්තාවකගේ සත්‍ය කතා පුවතකි. නිමන්ති විවාහක කාන්තාවකි. ඇගේ සැමියා වන වරුණ සමඟ නිමන්ති බොහෝ සාමකාමී යුගදිවියක් ගත කළාය. වයස අවුරුදු පහක දියණියක් හා අවුරුදු දෙකක දියණියක් ඔවුන්ට වූහ. වරුණ කොළඹ නගරයේ පිහිටා ඇති ආයතනයක රැකියාවක් කරන අතර, නිවසට පැමිණෙනුයේ මසකට වරකි. දරුවන් දෙදෙනාගේ කටයුතු ද කරගනිමින් නිමන්ති තම සැමියා එන දිනය උදාවන විට සිටින්නේ බොහෝ තුටින්ය.
කොළඹ නගරයේ පීහිටා ඇති ආයතනයක සේවය කරන්නේ කවුද?
වරුණ